
Neodvisni organ za javne prihodke
HELENSKA REPUBLIKA

	DIREKTORAT ZA ENERGENTE TER INDUSTRIJSKE IN KEMIČNE PROIZVODE
									Protokol št. 30/004/000/291

	ODDELEK A – ENERGENTI
	


Naslov:  16, ul. An. Tsocha, 115 21 Atene
Informacije: Nikitas Nomikos
Tel.: 210 6479247
e-naslov: petrochemicals.gcsl@aade.gr		Za:  
						Urad Vrhovnega sveta za kemikalije (SCC)
						Notranja distribucija:
1. Urad vodje generalnega direktorata GCSL
2. Direktorat za energente ter industrijske in kemične proizvode    

Predmet: Osnutek priporočila glede sprejetja sklepa Vrhovnega sveta za kemikalije z naslovom „Ladijska goriva – zahteve, preskusne metode in postopki za barvanje in sledenje plinskega olja in dizelskega goriva za plovila“.


Direktorat za energente ter industrijske in kemične proizvode Generalnega državnega kemijskega laboratorija pri izvajanju svojih pristojnosti kot pristojni organ za določitev specifikacij za energente določa specifikacije, preskusne metode in postopek za barvanje in sledenje ladijskih goriv, pri čemer upošteva: 
1. dejstvo, da šesta izdaja standarda ELOT ISO 8217:2017 vsebuje pomembne spremembe. Te vključujejo bistvene spremembe področja uporabe (točka 1) in splošnih zahtev (točka 5). Spremembe pri destiliranih gorivih vključujejo naslednje: 
— dodane so bile dodatne kategorije (razredi) DFA, DFZ in DFB z največjo vsebnostjo metilnih estrov maščobnih kislin (FAME) 7,0 vol. %,
— vsebnost žvepla v razredih DMA in DMZ je bila zmanjšana na največ 1,00 mas. %,
— vsebnost žvepla v razredu DMB je bila zmanjšana na največ 1,50 mas. %,
— Zimskim tipom DMA in DMZ so bile dodane zahteve za naslednje značilnosti: motnišče in filtrirnost pri nizkih temperaturah.

Naslednje priloge, ki so bile prej vključene, so bile črtane, vendar so osnovne informacije vključene v besedilo tega standarda ali pa so na voljo v ustreznih publikacijah:
— vsebnost žvepla,
— plamenišče,
— ostanki katalizatorja,
— natančnost in interpretacija rezultatov testov.
		Vse druge priloge so bile revidirane in posodobljene;
	
2.  sprejetje novega sredstva za davčno označevanje plinskega olja in dizelskega goriva za plovila z aktivno sestavino 1,3,5-tris(1,1-dimetiletil)-benzena in trgovskim imenom TRACERCO FT36 s Sklepom SCC 94/2021;

[bookmark: _Hlk128994119]3.  prenos Izvedbenega sklepa Komisije (EU) 2022/197 z dne 17. januarja 2022 o uvedbi ACCUTRACETM PLUS kot skupnega sredstva za davčno označevanje plinskega olja in dizelskega goriva za plovila v nacionalno zakonodajo s Sklepom SCC 30/2022;

4.  pisma ZVEZE LASTNIKOV LADIJ ZA KRIŽARJENJE IN POMORSKIH PREVOZNIKOV s Protokolom št. 241/1-12-2022 in Protokolom št. 255/9-12-2022;

5.  Direktivo (EU) 2015/1535 Evropskega parlamenta in Sveta z dne 9. septembra 2015 o določitvi postopka za zbiranje informacij na področju tehničnih predpisov in pravil za storitve informacijske družbe, preneseno v nacionalno zakonodajo s Predsedniškim odlokom 81/2018.


					



						Vodja direktorata

							  Eftychia Dima

























OSNUTEK PRIPOROČILA


„Ladijska goriva – zahteve, preskusne metode in postopki za barvanje in sledenje plinskega olja in dizelskega goriva za plovila“

 
Člen 1
Cilj – področje uporabe

  Ta sklep zajema minimalne zahteve, ki jih morajo izpolnjevati vse kategorije (razredi) naftnih goriv za plovila iz nacionalnega in mednarodnega standarda ELOT ISO 8216-1:2017, ter postopke za ravnanje s temi gorivi. 
Tabela s kategorijami ladijskih goriv iz tega sklepa je vključena v prilogo.


Člen 2
Opredelitev pojmov

1. Ladijsko gorivo: kot je opredeljeno v členu 2(3) Skupnega ministrskega sklepa št. 128/2016 (Β΄3958) „Uskladitev grške zakonodaje z Direktivo (EU) 2016/802 Evropskega parlamenta in Sveta z dne 11. maja 2016 glede zmanjšanja vsebnosti žvepla v nekaterih vrstah tekočega goriva“, kot je v veljavi.
· Dizelsko gorivo za plovila: kot je opredeljeno v členu 2(4) Skupnega ministrskega sklepa št. 128/2016 (Β΄3958) „Uskladitev grške zakonodaje z Direktivo (EU) 2016/802 Evropskega parlamenta in Sveta z dne 11. maja 2016 glede zmanjšanja vsebnosti žvepla v nekaterih vrstah tekočega goriva“, kot je v veljavi.
· Plinsko olje za plovila: kot je opredeljeno v členu 2(5) Skupnega ministrskega sklepa št. 128/2016 (Β΄3958) „Uskladitev grške zakonodaje z Direktivo (EU) 2016/802 Evropskega parlamenta in Sveta z dne 11. maja 2016 glede zmanjšanja vsebnosti žvepla v nekaterih vrstah tekočega goriva“, kot je v veljavi.


Člen 3
Zahteve

  Goriva iz člena 1 tega sklepa so v skladu z zahtevami nacionalnega in mednarodnega standarda ELOT ISO 8217:2017, razen naslednjih:
  3.1 Žveplo
Največjo vsebnost žvepla v teh gorivih ureja Skupni ministrski sklep št. 128/2016 (Β΄3958) „Uskladitev grške zakonodaje z Direktivo (EU) 2016/802 Evropskega parlamenta in Sveta z dne 11. maja 2016 glede zmanjšanja vsebnosti žvepla v nekaterih vrstah tekočega goriva“, kot je v veljavi.

3.2. Barve in označevalci
Plinsko olje in dizelsko gorivo za plovila sta črna.
V plinsko olje in dizelsko gorivo za plovila, za katera se trošarinska stopnja razlikuje od stopnje za dizelsko gorivo in/ali plinsko olje za ogrevanje, se dodajo naslednja sredstva za davčno označevanje:
3.2.1 ACCUTRACETM PLUS kot evropski označevalec v skladu z Izvedbenim sklepom Evropske komisije 2022/197 in Sklepom SCC 30/2022 „Prenos Izvedbenega sklepa Komisije (EU) 2022/197 z dne 17. januarja 2022 o določitvi ACCUTRACETM PLUS kot skupnega sredstva za davčno označevanje plinskega olja za ogrevanje, plinskega olja in dizelskega olja za plovila ter kerozina (kerozin za ogrevanje) v nacionalno zakonodajo, preskusne metode za njegovo določitev in s tem povezane tehnične zahteve“ (Β’ Χ/2022).
3.2.2 Kot nacionalni označevalec se uporablja označevalec, opredeljen v Sklepu SCC 94/2021 „Davčno označevanje plinskega olja in dizelskega goriva za plovila z nacionalnim označevalcem molekularne tehnologije, preskusne metode za njegovo določitev in s tem povezane tehnične zahteve“ (Β’ Y/2022).


Člen 4
Postopki barvanja in sledenja

1. Plinsko olje in dizelsko gorivo za plovila, proizvedeno v grških rafinerijah ali rafinerijah države članice Evropske unije ali tretje države, so lahko obarvana in sledljiva bodisi v rafinerijah bodisi v obratih (trošarinskih skladiščih) naftnih družb.
2.  V primeru grških rafinerij in naftnih družb s sedežem v Grčiji se barvanje in sledenje izvajata pod njihovim nadzorom in na njihovo izključno odgovornost, v vsakem primeru pa pred sprostitvijo v porabo.
Plinsko olje in dizelsko gorivo za plovila, namenjeno za neposredno oskrbo ladij in barž, bo še naprej dostavljeno obarvano in sledljivo.
3.  V vsakem primeru lahko pristojni carinski organ ob navzočnosti ali odsotnosti kemika GCSL po lastni presoji pred ali ob izstopu olja iz rafinerij ali obratov družb odvzame vzorce in jih posreduje v pregled pristojnim oddelkom GCSL, da se preveri skladnost s pogoji iz člena 3 tega sklepa.
4.  Skladiščenje in na splošno ravnanje z gorivi iz člena 1 tega sklepa na grškem ozemlju izvajajo družbe za trgovanje z nafto, ki imajo dovoljenja, določena z Zakonom 3054/2002 (Uradni list 230/A/2002), kakor je bil spremenjen in je v veljavi.
5.  Pregled barv plinskega olja in dizelskega goriva za plovila se opravi makroskopsko. 
6.  Označevalci, opredeljeni v odstavkih 3.2.1 in 3.2.2 člena 3 tega sklepa, se količinsko opredelijo v laboratorijih, kot je opisano v metodah, navedenih v členu 3 Sklepa SCC 30/2022 oziroma členu 3 Sklepa SCC 94/2021.


Člen 5
Vzorčenje – preskusi – preskusne metode

1.   Vzorčenje goriv iz člena 1 tega sklepa se izvaja v skladu s standardom ELOT ISO 13739 in/ali v skladu s Skupnim ministrskim sklepom št. 54/2015 „Postopki za vzorčenje, pregled in mnenje o pravilnosti ali nepravilnosti vzorcev tekočih goriv“ (Β’ 462/2016), kakor je v veljavi, in/ali v skladu s Skupnim ministrskim sklepom št. 128/2016 „Uskladitev grške zakonodaje z Direktivo (EU) 2016/802 Evropskega parlamenta in Sveta z dne 11. maja 2016 glede zmanjšanja vsebnosti žvepla v nekaterih vrstah tekočega goriva“ (Β’ 3958/2016), kakor je v veljavi. Če je za preskus potrebna metoda specializiranega vzorčenja, se uporabi ta metoda.
2.   Vzorci bodo pregledani po postopku iz Skupnega ministrskega sklepa št. 54/2015 „Postopki za vzorčenje, pregled in mnenje o pravilnosti ali nepravilnosti vzorcev tekočih goriv“ (Β’ 462/2016), kot je v veljavi, in/ali v skladu s Skupnim ministrskim sklepom št. 128/2016 „Uskladitev grške zakonodaje z Direktivo (EU) 2016/802 Evropskega parlamenta in Sveta z dne 11. maja 2016 glede zmanjšanja vsebnosti žvepla v nekaterih vrstah tekočega goriva“ (B' 3958/2016), kot je v veljavi.
3. Referenčne metode, ki se uporabljajo za določanje kakovostnih lastnosti goriv iz člena 1 tega sklepa, so preskusni standardi iz standarda ELOT ISO 8217:2017, ki so sestavni del tega sklepa. Možno je sprejeti preskusno metodo, posebej namenjeno nadomestitvi zadevne preskusne metode iz standarda ELOT EN 8217:2017, če se lahko dokaže, da nova metoda zagotavlja vsaj enako točnost (pravilnost in zanesljivost) kot metoda, ki jo nadomešča.
	4. Vse preskusne metode, določene v standardu ELOT EN 8217:2017, morajo vključevati podatke o točnosti. V primeru dvoma se rezultati preskusa ocenijo in razlagajo v skladu s standardom ELOT 4259-3:2020.


Člen 6 
Aditivi

Goriva iz člena 1 tega sklepa lahko vsebujejo aditive, ki izboljšujejo njihovo učinkovitost, vendar ne smejo vsebovati nobenih spojin, zaradi katerih bi bilo gorivo neprimerno za uporabo kot ladijsko gorivo. Uporabljeni aditivi ne smejo:
· ogrožati varnosti ladij ali negativno vplivati na delovanje njihove mehanske opreme,
· biti nevarni za zdravje ljudi,
· na kakršen koli način povzročati onesnaženja zraka.
Za dodajanje aditivov z namenom povečanja učinkovitosti pri doseganju predvidenega namena so odgovorne družbe za trgovanje z nafto.
 Družbe za namene obveščanja in nadzora nad prisotnostjo aditiva v nadzorovanem proizvodu Direktoratu za energente ter industrijske in kemične proizvode Generalnega državnega kemijskega laboratorija predložijo podrobnosti o aditivu, kot so njegove fizikalno-kemijske lastnosti, kemična sestava, odstotek, v katerem je dodan gorivu, metoda nadzora, izboljšave, ki jih prinaša, rezultati laboratorijskih in mehanskih preskusov, potrdilo o mehanskih preskusih, podatki o varnosti, izjava družbe, ali se aditiv uporablja v državah EU ali Efte, ki so pogodbenice Sporazuma EGP, ali v Turčiji.
 Informacije o aditivu se obravnavajo kot zaupne.
 

Člen 7
Klavzula o prostem pretoku in vzajemnem priznavanju

 Ob začetku veljavnosti tega sklepa ni dovoljeno prepovedati, omejiti ali preprečiti dajanja na grški trg goriv, ki izpolnjujejo zahteve iz tega sklepa, brez poseganja v druge določbe veljavne zakonodaje o trženju goriv. Goriva, ki so bila zakonito proizvedena in/ali tržena v drugih državah članicah EU ali državah Efte, ki so pogodbenice Sporazuma EGP, ali v Turčiji, se lahko dajo na trg v Grčiji, če izpolnjujejo obratovalne zahteve motorjev, ki so zasnovani za delovanje na taka goriva, in za katere je dokazano, da zagotavljajo enakovredno raven varnosti za zdravje ljudi in okolje v enakih podnebnih razmerah.


Člen 8
Razveljavljene določbe

  Z dnem začetka veljavnosti tega sklepa se za ladijska goriva prenehajo uporabljati:
· Sklep SCC št. 53/2015 (Uradni list 987/Β'/2016), „Ladijska goriva – zahteve, preskusne metode in postopki za barvanje in sledenje plinskega olja za plovila“,
· vse druge določbe, ki so v nasprotju s tem sklepom.

                
Člen 9
Začetek veljavnosti

1.  Naslednja priloga je sestavni del tega sklepa.
2. Ta sklep začne veljati na dan njegove objave v Uradnem listu.
 3. Ta sklep se objavi v Uradnem listu. 

                      
Priloga 
Kategorije ladijskih goriv

	Družina
	Kategorija
	Največja kinematična viskoznost pri 40 °C
	Največja kinematična viskoznost pri 50 °C
	Opombe

	Podkategorija glede na vrsto goriva
	Podkategorije glede na uporabo in lastnosti
	mm2/s
	mm2/s
	

	Destilati
	DMX
	5,000
	-
	Uporablja se v izrednih razmerah, brez FAME.

	
	DMA
	6,000
	-
	Uporablja se za splošne namene, ne sme vsebovati ostankov destilacije, najmanjša vsebnost FAME.

	
	DMZ
	6,000
	-
	Uporablja se za splošne namene, ne sme vsebovati ostankov destilacije, najmanjša vsebnost FAME.

	
	DMB
	11,00
	-
	Uporablja se za splošne namene, lahko vsebuje zaznavne ravni ostankov destilacije, najmanjša vsebnost FAME.

	
	DFA
	6,000
	
	Uporablja se za splošne namene, ne sme vsebovati ostankov destilacije, vsebnost FAME do 7 vol. %.

	
	DFZ
	6,000
	
	Uporablja se za splošne namene, ne sme vsebovati ostankov destilacije, vsebnost FAME do 7 vol. %.

	
	DFB
	11,00
	
	Uporablja se za splošne namene, lahko vsebuje zaznavne ravni ostankov destilacije, vsebnost FAME do 7 vol. %.

	Ostanek
	RMΑ
	-
	10,0
	Preostala goriva za splošno uporabo

	
	RMB
	-
	30,0
	

	
	RMD
	-
	80,0
	

	
	RME
	-
	180,0
	

	
	RMG
	-
	180,0
	

	
	RMG
	-
	380,0
	

	
	RMG
	-
	500,0
	

	
	RMG
	-
	700,0
	

	
	RMK
	-
	380,0
	

	
	RMK
	-
	500,0
	

	
	RMK
	-
	700,0

